מנהל מחלקה התמוטט ונפטר כעבור מספר ימים | חי פה - חדשות חיפה
מאת מערכת חי פה - חדשות חיפה	 פורסם 31 אוגוסט 2016, 22:00
בית הדין לעבודה קבע: התמוטטות מנהל המחלקה במפעל ופטירתו “תאונת עבודה”
ניתנה עדיפות לחוות דעת רפואית מטעם התובע על פני חוות דעת שהציג הביטוח הלאומי המנהל אושפז ונפטר כעבור כמה ימים
עו״ד סאמי אבו ורדה
שתי חוות דעת סותרות, הוצגו בפני בית הדין לעבודה שדן בקשר בין התמוטטותו של מנהל מחלקה במפעל מתכת.
בית הדין העדיף את חוות הדעת הרפואית של משפחת העובד שנפטר על זו של הביטוח הלאומי והכיר באירוע כ”תאונת עבודה”.
לאחר מאבק משפטי ממושך קיבלה סגנית נשיא בין הדין לעבודה בחיפה השופטת איטה קציר את טענות עו”ד סאמי אבו ורדה מחיפה, שמשרדו מתמחה בתביעות ביטוח לאומי ונזקי גוף, שמנהל המחלקה ליציקה נפטר כתוצאה מ “תנאי עבודה קשים ” לאחר שעבד באותו יום “במשך 12 שעות ברציפות”.
מנהל המחלקה החל לעבוד ביום המקרה בשעה 06:30 בבוקר התמוטט בשעה 18:00 לאחר שלא אכל ולא שתה במהלך כל היום.
פונה לבית חולים שם נפטר כעבור זמן קצר.
המוסד לביטוח לאומי דחה את תביעת המשפחה להכיר באירוע כ”תאונת עבודה” והציג בבית הדין חוות דעת רפואית שקבעה כי המנהל היה “במצב גופני כללי ירוד” ו”אין קשר בין תנאי עבודתו לאירוע שבו נפל”.
לעומתו, הציג עו”ד סאמי אבו ורדה חוות דעת של מומחה רפואי אחר שלא התעלם ממצבו הגופני של מנהל המחלקה, אבל למרות זאת, קבע כי מאחר והוא היה חשוף ל”עומס חום כבד ולעבודה פיזית קשה” יש סבירות גבוהה “שלמעלה מ-50% שזה הגורם המשמעותי להתמוטטותו”. כאמור השופטת העדיפה חוות דעת זו על פני השנייה.
בית הדין לעבודה חיפה ב”ל 18133-09-10
הכירו את זכויותיכם מול חברות הביטוח וביטוח לאומי בעניין:…
ביטוח לאומיעורך הדין סאמי אבו ורדה